גולדפראפ

**גוֹלדפראפּ** (באנגלית: **Goldfrapp**) הוא צמד אנגלי, העושה מוזיקה אלקטרונית. ההרכב נוסד בלונדון, וכולל את אליסון גולדפראפ , שירה וסינתיסייזר, ואת ויל גרגורי , סינתיסייזר.

## תולדות הלהקה
שמאל|ממוזער|200px|אליסון גולדפראפ, 2003
שמאל|ממוזער|200px|גולדפראפ בפסטיבל וויירלס, היידפארק, לונדון 2006
[שמאל|ממוזער|200px|אליסון גולדפראפ בהופעה ב[רויאל פסטיבל הול, 2008]]
[שמאל|ממוזער|200px|גולדפראפ בהופעה ב[צ'ילה 2011]]
אליסון גולדפראפ (ילידת 1966) החלה את הקריירה המוזיקלית שלה בתחילת שנות ה-90 כזמרת אורחת עם ההרכב האלקטרוני "אורביטל" ואמן הטריפ-הופ טריקי.
בשנת 1999 היא הכירה את המלחין ויל גרגורי (יליד 1959), שבמהלך שנות ה-80 וה-90, ניגן בין היתר עם "Tears For Fears", פיטר גבריאל, "הקיור", טורי איימוס ו"פורטיסהד". כעבור כמה חודשים הם החליטו להקים הרכב מוזיקלי והחלו להופיע תחת שם משפחתה של אליסון. באוגוסט אותה שנה, חתם הצמד על חוזה הקלטות עם חברת "Mute Records" הלונדונית.

בספטמבר 1999 החלו ההקלטות לאלבום הבכורה "Felt Mountain", שנערכו בבקתה שכורה באזור הכפר של וילטשייר. האלבום יצא בספטמבר 2000 והוא מושפע ממגוון סגנונות מוזיקליים, כגון קברט, פולק ואלקטרוני. בשנת 2001 היה האלבום ברשימת המועמדים ל"פרס מרקיורי", המוענק מדי שנה לאלבום הטוב של השנה שעברה בבריטניה.
לצורך קידום האלבום, יצא ההרכב לסיבוב הופעות בבריטניה, אירופה וצפון אמריקה, כשהוא "מחמם" את הלהקות האלטרנטיביות של ניק קייב ("Nick Cave and the Bad Seeds") ו-"The Doves". למרות מורכבות העיבודים באלבום, ההרכב כלל (בנוסף לצמד גולדפראפ-גרגורי) את הכנר דייוויד רוסי, המתופף רואן אוליבר והקלידן אנדי דייוויס בלבד.

באפריל 2003 יצא האלבום "Black Cherry", שהוקלט בבאת' ומתמקד יותר מקודמו במוזיקת דאנס וסאונד בהשראת הגלאם רוק.
ב-2004 יצאה הלהקה למסע הופעות באוסטרליה, יפן, אירופה וצפון אמריקה, כמופע הפותח של להקת דוראן דוראן.

באוגוסט 2005 יצא האלבום "Supernature". הוא כולל בעיקר מוזיקת פופ ודאנס, אך לראשונה בתולדות הלהקה, נעשה בו שימוש בגיטרה חשמלית, בשיר "Ooh La La" . האלבום היה מועמד לפרס הגראמי בקטגוריה "האלבום הדאנס\אלקטרוני הטוב ביותר" לשנת 2007 והשיר "Ooh La La" היה מועמד לפרס "הקלטת הדאנס הטובה ביותר".

בסוף 2006 החלו כתיבתו והקלטתו של האלבום "Seventh Tree" בבאת'. הוא יצא בפברואר 2008 ומציג צליל "חם" ו"עדין" יותר, משולב במוזיקת אווירה (אמביינט).

במרץ 2010 יצא האלבום "Head First", בו ניכרת השפעה של פופ משנות ה-80. האלבום היה מועמד לפרס גראמי בקטגוריה "האלבום הדאנס/אלקטרוני הטוב ביותר" לשנת 2010 והשיר "Rocket"  היה מועמד לפרס "הקלטת הדאנס הטובה ביותר".

ב-6 בספטמבר 2013 יצא האלבום "Tales of Us". הקלטתו החלה כבר באפריל 2011, באולפן הלהקה באזור כפרי באנגליה והמיקסים נערכו בלונדון.

ב-31 במרץ 2017 יצא האלבום השביעי, "Silver Eye", שהוקלט בין יולי 2015 לדצמבר 2016 בדאלאס ובלונדון ויצא בחברת "מיוט רקורדס" . בגרסת הרמיקס של השיר "Ocean"  מתארח סולן דפש מוד, דייב גהאן. האלבום זכה לביקורות חיוביות מצד המבקרים המוזיקליים.
שירי הלהקה Annabel ו-Human משמשים כנעימת הפתיחה של שתי העונות הראשונות של הסדרה הצרפתית "הסוכנות".

## דיסקוגרפיה
### אלבומי אולפן
* 2000: *[[Felt Mountain]]* 
* 2003: *[[Black Cherry]]* 
* 2005: *[[Supernature]]* 
* 2008: *[[Seventh Tree]]* 
* 2010: *[[Head First]]* 
* 2013: *[[Tales of Us]]* 
* 2017: *[[Silver Eye]]* 

### אלבומי הופעה
* 2005: *Live 2005*
* 2008: *iTunes Originals*

### אלבומי אוסף
* 2006: *We Are Glitter*
* 2012: *The Singles*

### מיני-אלבומים
* 2004: *Wonderful Electric: Live in London*
* 2006: *Ride a White Horse: Live in London E.P.*
* 2006: *Live Session EP*
* 2010: *iTunes Festival: London 2010*

## הופעות
### סיבובי הופעות
* 2003–2004: *Black Cherry Tour*
* 2005–2006: *Supernature World Tour*
* 2008–2009: *Seventh Tree Tour*
* 2010: *Head First World Tour*
* 2013–2014: *Tales of Us Tour*

## קישורים חיצוניים

* 

* גודלדפראפ - האתר הרשמי
* תמונות של אליסון גולדפראפ, באתר וואלה
*  - סופר סקסי אליסון
*  - קליפ השבוע
* 
* 
* 
* 
* 
* 
* 
* 

## הערות שוליים

קטגוריה:להקות בריטיות
קטגוריה:אמני מוזיקה אלקטרונית
קטגוריה:צמדים מוזיקליים בריטיים
קטגוריה:להקות שהוקמו בשנת 1999
קטגוריה:להקות שהתפרקו בשנת 2022
קטגוריה:זוכי פרס המוזיקה של MTV אירופה
קטגוריה:רמיקסרים